En rundringning, TV2/Nord har lavet, viser, at alle nordjyske kommuner undtagen Læsø, har overskredet deres budget for snerydning i 2012. regningen blev dog størst for Frederikshavn Kommune, der brugte 7,4 millioner kroner mere end de havde afsat. - Det siger jo helt klart, at vi har underbudgetteret, og det var vi også godt klar over fra starten af, men man håber jo altid på, at det bliver en grøn vinter, siger Brian Pedersen, formand for teknisk udvalg i Frederikshavn Kommune (SF). Samlet set har kommunerne overskredet budgettet for snerydning med 32.150.000, hvilket svarer til 25 %. I alt brugte de nordjyske kommuner 127.400.000 kroner på snerydning sidste år.

Opsummering:
Næsten alle de nordjyske kommuner har overskredet budgetterne til snebekæmpelse i 2012. Nu får kommunerne regningen.